**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**ZÁKON**

z ... 2021,

**ktorým sa mení a dopĺňa zákon Národnej rady Slovenskej republiky č. 282/2002 Z. z., ktorým sa upravujú niektoré podmienky držania psov v znení neskorších predpisov a ktorým sa mení a dopĺňa zákon č. 300/2005 Z. z. Trestný zákon v znení neskorších predpisov**

Národná rada Slovenskej republiky sa uzniesla na tomto zákone**:**

**Čl. I**

Zákon Národnej rady Slovenskej republiky č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a zákona č. 355/2016 Z. z. sa mení a dopĺňa takto:

1. Za § 2 ods. 2 sa vkladá ods. 3, ktorý znie nasledovne:

„(3) Za držiteľa psa sa podľa tohto zákona považuje vlastník psa alebo akákoľvek osoba, ktorá so psom nakladá ako s vlastným.”

1. Za § 3 sa vkladá § 3a, ktorý znie nasledovne:

„**§ 3a**

Vlastniť alebo držať psa mimo zariadenia na chov môže len osoba, ktorá je fyzicky a psychicky spôsobilá a ktorá preukáže vlastnícke alebo iné užívacie právo k nehnuteľnosti, na ktorej sa pes má držať.“

1. Za § 7 ods. 1 písm. f) sa vkladá písm. g), ktoré znie nasledovne:

„g) poruší povinnosť podľa § 3a tohto zákona.“

1. V § 7 ods. 3 sa za prvú vetu vkladá veta: „Za priestupok podľa § 7 ods. 1 písm. g) možno uložiť pokutu do 165 eur a vykonať odchyt psa podľa osobitného predpisu.“

**Čl. II.**

Zákon č. 300/2005 Z. z. Trestný zákon v znení zákona č. 650/2005 Z. z., v znení zákona č. 692/2006 Z. z., v znení zákona č. 18/2007 Z. z., v znení zákona č. 491/2008 Z. z., v znení zákona č. 497/2008 Z. z., v znení zákona č. 498/2008 Z. z., v znení zákona č. 59/2009 Z. z., v znení zákona č. 257/2009 Z. z., v znení zákona č. 317/2009 Z. z., v znení zákona č. 492/2009 Z. z., v znení zákona č. 576/2009 Z. z., v znení zákona č. 224/2010 Z. z., v znení zákona č. 547/2010 Z. z., v znení zákona č. 33/2011 Z. z., v znení zákona č. 262/2011 Z. z., v znení zákona č. 313/2011 Z. z., v znení zákona č. 246/2012 Z. z., v znení zákona č. 334/2012 Z. z., v znení zákona č. 428/2012 Z. z., v znení zákona č. 428/2012 Z. z., v znení zákona č. 189/2013 Z. z., v znení zákona č. 204/2013 Z. z., v znení zákona č. 1/2014 Z. z., v znení zákona č. 260/2014 Z. z., v znení zákona č. 260/2014 Z. z., v znení zákona č. 73/2015 Z. z., v znení zákona č. 78/2015 Z. z., v znení zákona č. 87/2015 Z. z., v znení zákona č. 174/2015 Z. z., v znení zákona č. 397/2015 Z. z., v znení zákona č. 398/2015 Z. z., v znení zákona č. 440/2015 Z. z., v znení zákona č. 444/2015 Z. z., v znení zákona č. 91/2016 Z. z., v znení zákona č. 125/2016 Z. z., v znení zákona č. 316/2016 Z. z., v znení zákona č. 264/2017 Z. z., v znení zákona č. 274/2017 Z. z., v znení zákona č. 161/2018 Z. z., v znení zákona č. 321/2018 Z. z., v znení zákona č. 35/2019 Z. z., v znení zákona č. 38/2019 Z. z., v znení zákona č. 38/2019 Z. z., v znení zákona č. 214/2019 Z. z., v znení zákona č. 420/2019 Z. z., v znení zákona č. 474/2019 Z. z., v znení zákona č. 288/2020 Z. z., v znení zákona č. 312/2020 Z. z. sa mení a dopĺňa takto:

1. Za § 305c sa vkladá nový § 305d, ktorý vrátane nadpisu znie:

„§ 305d

**Neoprávnený chov psa**

1. Kto vlastní, alebo dlhší čas drží psa s úmyslom nakladať s ním ako s vlastným na mieste, ku ktorému nemá vlastnícke alebo iné užívacie právo, hoci bol za obdobný čin v predchádzajúcich dvanástich mesiacoch postihnutý alebo bol za taký čin v predchádzajúcich dvadsiatich štyroch mesiacoch odsúdený, potrestá sa odňatím slobody až na jeden rok.
2. Odňatím slobody na jeden rok až tri roky sa páchateľ potrestá, ak spácha čin uvedený v odseku 1
3. na viacerých psoch,
4. ako člen organizovanej skupiny.”
5. Doterajší § 305d sa označuje ako § 305e.

**Čl. III**

Tento zákon nadobúda účinnosť 15. dňom vyhlásenia v Zbierke zákonov SR.